ג'ורדן פיטרסון

ג'ורדן ברנט פיטרסון (באנגלית: Jordan Bernt Peterson; נולד ב-12 ביוני 1962) הוא פסיכולוג קליני קנדי, מבקר תרבות, אינטלקטואל, הוגה ופרופסור אמריטוס לפסיכולוגיה באוניברסיטת טורונטו. תחום המחקר העיקרי שלו הוא הפסיכולוגיה של האישיות.

פיטרסון הוא מחברם של הספרים: "מפות של משמעות" שיצא ב-1999, "12 כללים לחיים", שיצא לאור ב־2018, והגיע לראש רשימת רבי המכר בקנדה וממשיכו "להיות אדם – 12 כללים נוספים לחיים" שיצא ב-2021. פיטרסון מרבה להתראיין ולהרצות בפני הקהל הרחב, ולערוץ היוטיוב האישי שלו ישנם יותר מ-8 מיליון מנויים.

ביוגרפיה
פיטרסון גדל באלברטה, הבכור מבין שלושה ילדים. אביו היה מורה בבית ספר ואמו ספרנית. שמו האמצעי הוא ברנט (BAIRNT; הגייה באלף-בית פונטי בין-לאומי: bɛərnt) על שם הסבא-רבא הנורווגי שלו.

בגיל 13 החל להתעמק בכתביהם של ג'ורג' אורוול, אלדוס האקסלי, אלכסנדר סולז'ניצין ואיין ראנד. הוא עבד גם במפלגה הדמוקרטית החדשה (NDP) לאורך כל שנות העשרה שלו, אך נטש את המפלגה בגיל 18. לימים אמר שהוא ראה במפלגה כ"אינטלקטואלים סוציאליסטים מהמעמד הבינוני שלא אהבו את העניים, אלא פשוט שנאו את העשירים".

לאחר סיום התיכון בשנת 1979, החל פיטרסון ללמוד בקולג' האזורי מדע המדינה וספרות אנגלית. מאוחר יותר עבר לאוניברסיטת אלברטה, וסיים את התואר הראשון ב-1982 ונסע לשנה באירופה, שם החל לחקור את הפסיכולוגיה של המלחמה הקרה, הטוטליטריות האירופית של המאה ה-20 והסלמת מרוץ החימוש הגרעיני. בעקבות השפעות אלה חקר את יצירותיהם של ניטשה, יונג, ודוסטויבסקי. לאחר מכן חזר לאוניברסיטת אלברטה וקיבל תואר בפסיכולוגיה בשנת 1984. ב-1985 עבר למונטריאול ולמד באוניברסיטת מקגיל, שם קיבל את הדוקטורט שלו בפסיכולוגיה קלינית בשנת 1991, ונשאר כפוסט-דוקטורנט בבית החולים דאגלס שליד האוניברסיטה עד יוני 1993.

בשנים 1993-1998, שימש פיטרסון פרופסור חבר במחלקה לפסיכולוגיה של אוניברסיטת הרווארד. ב-1998 חזר לקנדה וקיבל משרה כפרופסור מן המניין באוניברסיטת טורונטו.

תחומי הלימוד והמחקר שלו הם הפסיכו-פרמקולוגיה, פסיכולוגיה א-נורמלית, נוירולוגית, קלינית, אישיותית, חברתית, תעשייתית וארגונית, דתית, אידאולוגית, פוליטית ופסיכולוגיה יצירתית. פיטרסון חיבר למעלה ממאה מאמרים אקדמיים. עד 2017 שימש כפסיכולוג קליני ופגש כעשרים מטופלים בשבוע.

בהרצאה מצולמת שנשא בשנת 2017 הביע מחאה נגד התקינות הפוליטית ובעיקר נגד חוק שכונה "C-16" האוסר לטענתו על שימוש בכינויי גוף המנוגדים למגדר שבו מזדהה האדם, והופך זאת לעבירה פלילית. הוא תיאר את החוק, שעבר בפרלמנט הקנדי, כמסוכן לחופש הביטוי, כמנוסח בצורה מבולבלת ומעורפלת, וכחסר ביסוס מדעי.

פיטרסון הוא מהמבקרים הבולטים של המרקסיזם והנאו-מרקסיזם, שלדעתו עלולים להוביל לדיקטטורה, תוך שהוא מהדהד את תאוריית הקשר על המרקסיזם התרבותי. הוא רואה בפוליטיקת הזהויות ובתנועה הפרוגרסיבית איום על המורשת הדמוקרטית.Berlatsky, Noah. 201 8. “How Anti-Leftism has Made Jordan Peterson a Mark for Fascist Propaganda.” Pacific Standard, March 2 בשנת 2018 התראיין לכתבת ערוץ 4 הבריטי, קתי ניומן, והסביר את הסתייגויותיו מהתנועה הפמיניסטית הרדיקלית ומרעיונות פוסט-מודרניים, ואת הנזקים שלדעתו הם מחוללים בעולם האקדמי ומעבר לו. הריאיון הפך לוויראלי ופרסם את פיטרסון בכל העולם.

בשנת 2018, בעקבות הצלחת ספרו "12 כללים לחיים", שהפך לרב מכר עולמי, הפסיק פיטרסון לקבל מטופלים בקליניקה שלו, והפסיק את פעילותו באוניברסיטה.

באפריל 2019 נערך "הדיבייט בין פיטרסון לז'יז'ק", בו התעמתו פיטרסון והפילוסוף סלבוי ז'יז'ק. האירוע כונה בתקשורת "הדיבייט של המאה", אך פיטרסון זכה גם לביקורות. מבקריו טענו כי גילה בורות ביחס להגות המרקסיסטית והטיחו בו שטיעוניו היו שטחיים.McManus, Matt (22 August 2020). "Why Conservatives Get Karl Marx Very, Very Wrong". Jacobin. Retrieved 4 October 2020. "Jordan Peterson has described Marxism as an evil theory and made his name bashing 'postmodern neo-Marxism,' despite admitting during one debate that he hasn't read much more than the Communist Manifesto in the past few decades."Foisy, Jordan (24 April 2019). "What I Learned at the 'Debate' Between Jordan Peterson and Slavoj Žižek". Vice. Retrieved 13 November 2019. בספטמבר של אותה השנה יצא סרט תיעודי בשם "עלייתו של ג'ורדן פיטרסון".

בספטמבר 2019 אושפז פיטרסון במצב קשה ברוסיה בעקבות התמכרות לקלונאזפאם וגמילה מהירה ממנו. הוא הורדם ומצבו השתפר. ביוני 2020 הופיע בפודקאסט של בתו, מיכאלה פיטרסון, ותיאר כיצד החלים כמעט לגמרי לאחר שמצבו הרפואי היה קשה.

ביוני 2022 חתם חוזה עם הדיילי וייר (the daily wire), אשר כולל את זכויות ההפצה של תוכן הווידאו ופודקאסטים שלו, כמו כן פיטרסון מפיק תכנים ייחודיים בעבור פלטפורמת הסטריימינג של הדיילי וייר, +Dailywire.

בינואר 2022 הודיע על פרישה ממשרתו כפרופסור באוניברסיטת טורונטו בין השאר כמחאה על תרבות הפרוגרסיביזם. בנובמבר באותה השנה הודיע איגוד הפסיכולוגים College of Psychologists of Ontario  שפיטרסון עלול לאבד את רישיונו לעסוק בפסיכולוגיה קלינית. האיגוד הצביע על כך שהתבטאויותיו של פיטרסון כוללות "טרנספוביה, סקסיזם וגזענות" ושהן "פוגעות באמון הציבור במקצוע הפסיכולוגיה". כתוצאה מכך דרש האיגוד מפיטרסון לעבור התאמה מקצועית בתוכנית הכשרה מיוחדת לשמירה על התבטאויות פומביות.

 השקפה פוליטית 
פיטרסון מאפיין את עצמו מבחינה פוליטית כליברל בריטי קלאסי. לדבריו רבים טועים לחשוב שהוא בעל השקפות פוליטיות ימניות. הוא תומך בשירותי בריאות ציבוריים, חלוקה מחדש של העושר כלפי העניים, ולגליזציה של סמים קלים. הניו יורק טיימס תיאר את פיטרסון כ"בעל נטייה לשמרנות", יורם חזוני כתב בוול סטריט ג'ורנל: "ההצלחה המדהימה של הטיעונים בעד חשיבות הסדר הפכה אותו לאחד מהוגי הדעות השמרניים המשמעותי ביותר בעולם דובר האנגלית מזה דור".

פיטרסון טוען שהוא תומך בשוויון בין שני המינים, אך יוצא נגד כך שנשים ייטלו על עצמן תפקידים "גבריים" רק למען השוויון. לדבריו, ככל שדוחפים לשוויון שכזה, כך ההבדלים בין נשים לגברים מתחדדים עוד יותר. הוא סבור שנשים וגברים שונים מטבעם, והנטייה הטבעית של כל אחד מהם בבחירת מקצוע שמתאים לו היא הכרחית.

 ספריו 

  (2018), תורגם לעברית בשם 12 כללים לחיים. הספר מספק עצות מעשיות על בסיס עקרונות אתיים מופשטים המוצגים בתחומים כמו פסיכולוגיה, מיתולוגיות, דתות וספרות. הספר הגיע לראש רשימות רבי המכר בקנדה, בארצות הברית ובבריטניה, ונמכרו ממנו כשני מיליון עותקים. פיטרסון יצא למסע הופעות בינלאומי כדי לקדם את הרעיונות שבספר, שכלל ריאיון בתוכנית בריטית שמשך תשומת לב רבה.
  (2021), תורגם לעברית בשם להיות אדם: 12 כללים נוספים לחיים. ספר המשך לספרו הקודם.

  (2024), תורגם לעברית בשם ערך עליון: המאבק על המשמעות בעידן המבוכה.

 מאמרים 
















לקריאות נוספות
 Ben Burgis, Conrad Bongard Hamilton, Matthew McManus, Marion Trejo. Myth and Mayhem: A Leftist Critique of Jordan Peterson, John Hunt Publishing, 2020

קישורים חיצוניים



 ג'ורדן פיטרסון, פודקאסטים ביישום ספוטיפיי
 ג'ושוע פיליפ, שיחה עם הפסיכולוג המצליח בעולם, באתר אפוק טיימס, 14 במאי 2018


 Nellie Bowles, Jordan Peterson, Custodian of the Patriarchy, הניו יורק טיימס, 18-5-2018 

הערות שוליים

קטגוריה:פסיכולוגים קנדים
קטגוריה:בוגרי אוניברסיטת אלברטה
קטגוריה:בעלי תואר דוקטור מאוניברסיטת מקגיל
קטגוריה:סגל אוניברסיטת טורונטו
קטגוריה:קנדים שנולדו ב-1962